wickkiey/tamil-wikipedia-chunked huggingface dataset:
# பால் கெர்மன் முல்லர்

## டி.டி.டீ பயன்பாடு

1940ஆம் ஆண்டில் டிடிடீ. கண்டுபிடிப்பிற்கான சுவீடன் நாட்டுக் காப்புரிமையினையும், 1942ஆம் ஆண்டில் இங்கிலாந்து காப்புரிமையும் 1943இல் அமெரிக்காவிலும் ஆத்திரேலியாவிலும் காப்புரிமை பெறப்பட்டது. ஜெய்கி இரண்டு டிடிடீ அடிப்படையிலான தயாரிப்புகளைச் சந்தைப்படுத்தத் தொடங்கியது. 5% தூசி கெசரோல் தூவல் பூச்சிக்கொல்லி மற்றும் 3% நியோசிட் தூசி பூச்சிக்கொல்லி என்று அறிமுகப்படுத்தப்பட்டது. டி.டி.டீ. என்ற பெயர் முதன்முதலில் இங்கிலாந்து அமைச்சகத்தால் 1943இல் பயன்படுத்தப்பட்டது, அதே ஆண்டு மே மாதத்தில் இந்த தயாரிப்பு அமெரிக்க இராணுவ விநியோக பட்டியல்களில் சேர்க்கப்பட்டது. முதிர்வடைந்த திசையன் கொசுக்களுக்கு எதிரான டி.டி.டீ. பூச்சிக்கொல்லி நடைமுறை சோதனைகள் 1943இல் மேற்கொள்ளப்பட்டன. அடுத்த ஆண்டு, இத்தாலியில், சோதனைகள் மேற்கொள்ளப்பட்டன. இதில் *அனோபிலிசு* திசையன்கள் மற்றும் மலேரியா பாதிப்புகள் ஆகியவற்றில் இதன் விளைவைச் சோதிக்கக் கொசுவின் அனைத்து உள் வாழ்விடங்கள் மற்றும் வெளிப்புறங்களில் டி.டி.டீ. பயன்படுத்தப்பட்டது.  
இரண்டாம் உலகப் போரின்போது டி.டி.டீ மில்லியன் கணக்கான மக்களின் உயிரைக் காப்பாற்றியது. 1950கள் மற்றும் 1970களுக்கு இடையில், பல நாடுகளிலிருந்து மலேரியாவை முற்றிலுமாக ஒழிக்க டி.டி.டீ உதவியது. இந்நாடுகளில் அமெரிக்காவும் அடங்கும்.
# பால் கெர்மன் முல்லர்

## பிற்கால அறிவியல் வாழ்க்கை

முல்லர் 1946 ஆம் ஆண்டில் ஜெய்கியின் தாவர பாதுகாப்புக்கான பொருட்கள் பற்றிய அறிவியல் ஆராய்ச்சி துணை இயக்குநரானார். 1948ஆம் ஆண்டில், மருத்துவம் அல்லது உடலியங்கியலுக்கான நோபல் பரிசு முல்லருக்கு வழங்கப்பட்டது. இந்தப் பரிசானது "பல கணுக்காலிகளுக்கு எதிரான விசத்தன்மையுடைய உயர் செயல்திறனை டி.டி.டீ. யினைக் கண்டுபிடித்ததற்காக வழங்கப்பட்டது." இவர் மருத்துவராகவோ அல்லது மருத்துவ ஆராய்ச்சியாளராகவோ இல்லாவிட்டாலும் இவருக்கு இந்த மரியாதை வழங்கப்பட்டது என்பது மனித நோய்க்கு எதிரான போராட்டத்தில் டி.டி.டீ ஏற்படுத்திய மகத்தான தாக்கத்தைப் பிரதிபலித்தது. நோபல் குழு "வதை முகாம்கள், சிறைச்சாலைகள் மற்றும் நாடுகடத்தப்பட்டவர்களை வெளியேற்றுவதில் டி.டி.டீ. அதிக அளவில் பயன்படுத்தப்படுகிறது. எந்த சந்தேகமும் இல்லாமல், இந்த பொருள் ஏற்கனவே நூறாயிரக்கணக்கானோரின் வாழ்க்கையையும் ஆரோக்கியத்தையும் பாதுகாத்துள்ளது" எனக் கூறியது. 1951ஆம் ஆண்டில், 1வது லிண்டவு நோபல் பரிசு பெற்றோருக்கான கூட்டத்தில் கலந்து கொண்ட ஏழு நோபல் பரிசு பெற்றவர்களில் முல்லரும் ஒருவர்.  
1948ஆம் ஆண்டு உடலியல் அல்லது மருத்துவத்துக்கான நோபல் பரிசுடன், முல்லர் கிரேக்கத்தின் தெசலோனிகா பல்கலைக்கழகத்தில் கெளரவ டாக்டர் பட்டத்தினைப் பெற்றார். மத்திய தரைக்கடல் பிராந்தியத்தில் டி.டி.டீயின் தாக்கத்தை அங்கீகரித்தார். 1961ஆம் ஆண்டில் ஜீஜியில் இருந்து ஓய்வு பெற்றார். தனது வீட்டு ஆய்வகத்தில் ஆராய்ச்சியைத் தொடர்ந்தார்.
# பால் கெர்மன் முல்லர்

## தனிப்பட்ட வாழ்க்கை

உயர்நிலைப் பள்ளியில் படிக்கும்போது, முல்லர் ஒரு சராசரி மாணவர் மட்டுமே இருந்தார். இவர் தனது ஓய்வு நேரத்தைத் தனது சிறிய வீட்டு ஆய்வகத்தில் ஆரம்ப பரிசோதனைகளைச் செய்ததால் இவரது கல்வித் தரங்கள் பாதிக்கப்பட்டன. உயர்நிலைப் பள்ளி மற்றும் கல்லூரியில், முல்லரின் மெல்லிய வெளிர் தோற்றம் காரணமாக உடன் பயிலும் மாணவர்கள் இவரை "பிசாசு" என்று கேலி செய்தனர்.  
முல்லர் 1927இல் ஃப்ரீடெல் ரீக்செக்கரை மணந்தார், இவருக்கு இரண்டு மகன்கள் பிறந்தனர். இவர்கள்: ஹென்ரிச் (பி. 1929) மற்றும் நிக்லாஸ் (பி. 1933), மற்றும் ஒரு மகள் மார்கரெதா (பி. 1934). இவரது மனைவி வீட்டுப் பொறுப்பேற்று, இவர்களின் வளர்ச்சியில் கவனம் செலுத்தலானார். இதனால் முல்லரால் வேதியியலில் கவனம் செலுத்த முடிந்தது.  
தனது ஓய்வு நேரத்தில், முல்லர் சுவிஸ் ஆல்ப்ஸ் மற்றும் சுவிஸ் ஜூராவில் செல்வதை வழக்கமாகக் கொண்டிருந்தார். அங்குச் சிறிய விடுமுறை இல்லத்தையும் வைத்திருந்தார். இதனால் தாவரவியலில் தனது நீண்டகால ஆர்வத்தை மீண்டும் தொடர்ந்தார். மேலும், சிறிய பழ பண்ணையும் வைத்திருந்தார். தோட்டக்கலை, மலைக் காட்டுப்பூக்களைப் புகைப்படம் எடுப்பது மற்றும் அதிகாலையில் இயற்கை நடைப்பயணங்களை மேற்கொள்வார். மேலும், முல்லரும் அவரது மனைவியும் பெரும்பாலும் *ஓர்பியோ எட் யூரிடிஸில்* இருந்து புல்லாங்குழல் மற்றும் பியானோ டூயட் வாசித்து மகிழ்வர்.  
வார இறுதி நாட்களில் மலைகளில் முல்லர் தாவர பாதுகாப்பு மற்றும் பூச்சி கட்டுப்பாடு அறிவியல் குறித்து ஈடுபடலானார். இந்த மோகம், கெய்ஜியில் பூச்சிக்கொல்லிகளைப் பற்றிய அவரது ஆராய்ச்சியின் விளைவாகவும், தொடர்ச்சியாக டி.டி.டீயின் பூச்சிக்கொல்லி பண்புகளைக் கண்டுபிடித்தது.  
முல்லர் சுயாதீனமானவர், தனி ஓநாய் என்று கருதப்பட்டார். இவரது மகள் மார்கரெதா, இவரை ஒரு *ஈஜன்பிரட்லர்* என்று அழைத்தார்: ஒருவர் "தனது சொந்த ரொட்டியை உருவாக்குகிறார்" என்பது அதன் பொருளாகும். இவர் தனது கல்லூரி வழிகாட்டியான ஃபிட்சரிடமிருந்து நிறைய கற்றுக் கொண்டதால், தனது வாழ்க்கையின் அனைத்து அம்சங்களிலும் உறுதியாகவும் விடாமுயற்சியுடனும் இருந்தார்.  
முல்லர் அக்டோபர் 13, 1965 அதிகாலையில், பாசலில், சிறுது கால நோய்க்குப் பிறகு, காலமானார்.
# பால் கெர்மன் முல்லர்

## விருதும் கெளரவுமும்

முல்லர் தனது வாழ்க்கையில் பல கெளரவங்களைப் பெற்றார். இவற்றில் மருத்துவம் அல்லது உடலியங்கியலுக்கான நோபல் பரிசு முதன்மையானது. இவர் கண்டுபிடித்த் டிடிடீ விளைவாக நாட்டில் மலேரியாவை அகற்றுவதற்காக கிரீஸ் அவரை கெளரவித்தது. 1963ஆம் ஆண்டில், இவர் கிரேக்கத்திற்கு அழைக்கப்பட்டார் மற்றும் மிகுந்த அனுதாபத்துடன் பெற்றார் மற்றும் தேசிய வீரராகக் கொண்டாடப்பட்டார்.  
- மருத்துவம் அல்லது உடலியங்கியலுக்கான நோபல் பரிசு 1948
- "சுவீடன் இயற்கை ஆராய்ச்சி சங்கத்தின்" கெளரவ உறுப்பினர் 1949
- "பாரிஸ் சொசைட்டி ஆஃப் இன்டஸ்ட்ரியல் கெமிஸ்ட்ரி" கெளரவ உறுப்பினர் 1949
- "ரியால் அகாடெமியா இன்டர்நேஷனல் டெல் பர்னாசோ (நாப்போலி)" 1951இன் கெளரவ உறுப்பினர்
- "காங்கிரஸ் இன்டர்நேஷனல் டி பைட்டோபார்மாசி மற்றும் பைட்டியாட்ரி (பாரிஸ்)" 1952
- "அகாடெமியா பிரேசிலீரா டி மெடிசினா மிலிட்டர் (ரியோ டி ஜெனிரோ)" 1954இன் கெளரவ உறுப்பினர்
- யுனிவர்சிடாட் நேஷனல் ஈவா பெரனில் கெளரவ டாக்டர் பட்டம்
- "எஸ்குவேலா சுப்பீரியர் டெக்னிகா இ இன்வெஸ்டிகேசன் சென்டிபிகா (ப்யூனோஸ் அயர்ஸ்)" இல் கெளரவ பேராசிரியர் பதவி
- தெசலோனிகி அரிஸ்டாட்டில் பல்கலைக்கழகத்தில் கெளரவ டாக்டர் பட்டம் 1963
- தெசலோனிகி நகரத்தின் தங்கப் பதக்கம் 1963
# பால் கெர்மன் முல்லர்

## வெளியீடுகள்

-
-
-
-
-
-
-
-
-
-
-
-
-
-
# அலெக்சாண்டர் லூயிசு பீல்

**அலெக்சாண்டர் லூயிசு பீல்** (Alexander Louis Peal) மேற்கு ஆப்பிரிக்க நாடான லைபீரியாவைச் சேர்ந்த கானகப் பணியாளர் மற்றும் பாதுகாவலர் ஆவார். தனது சொந்த நாட்டின் பல்லுயிர் மற்றும் இயற்கை பாரம்பரியத்தை பாதுகாக்க மேற்கொண்ட முயற்சிகளுக்காக இவருக்கு 2000 ஆம் ஆண்டில் மதிப்புமிக்க பன்னாட்டு கோல்ட்மேன் சுற்றுச்சூழல் விருது வழங்கப்பட்டது. குள்ள நீர்யானை ஆராய்ச்சியாளர் பிலிப் ராபின்சனுடன் பணிபுரிந்த பீல், 1983 ஆம் ஆண்டில் சப்போ தேசிய பூங்காவாக நிறுவப்பட்ட பகுதியை ஆய்வு செய்து லைபீரியாவின் முதல் அதிகாரப்பூர்வ தேசிய பூங்காவை உருவாக்கினார் .  
லைபீரியாவின் இயற்கையைப் பாதுகாப்பதற்காக உருவாக்கப்பட்ட இலாப நோக்கற்ற சங்கத்தின் தலைவர் மற்றும் தலைமை நிர்வாக அதிகாரியாக பீல் உள்ளார், பொதுவான சிம்பன்சி ( *பான் டிரோக்ளோடைட்டுகள்)* வகை விலங்குகளைப் பாதுகாப்பதில் பீலுக்குள்ள ஆர்வம் மற்றும் ஆராய்ச்சிக்காக பன்னாட்டு இயற்கைப் பாதுகாப்புச் சங்கத்தின் உயர்பாலூட்டி அறிஞர்கள் குழுவின் உறுப்பினராக உள்ளார்.  
1992 ஆம் ஆண்டில் பீல் நாடுகடத்தப்பட்டிருந்தபோதும் லைபீரியாவில் பாதுகாப்பு முயற்சிகளை தொடர்ந்து உயிரோடு வைத்திருக்க லைபீரியாவில் இயற்கை பாதுகாப்பு புதுப்பித்தல் சங்கத்தை பீல் நிறுவினார். 1997 ஆம் ஆண்டு லைபீரியாவில் போர் நிறுத்தப்பட்ட சில வாரங்களுக்குள் சப்போ தேசிய பூங்கா மற்றும் அதைச் சுற்றியுள்ள சமூகங்களின் நிலையை மதிப்பிடுவதற்காக சர்வதேச அமைதி காக்கும் படையினருடன் சேர்ந்து ஒரு சிறிய குழுவை இவர் வழி நடத்தினார். பீல் 1998 ஆம் ஆண்டு மன்ரோவியாவுக்குத் திரும்பி நாட்டின் பாதுகாப்பு நடவடிக்கைகளை மீண்டும் தொடங்கினார். 1999 ஆம் ஆண்டு நவம்பர் மாதத்தில் லைபீரிய செனட் பல்லுயிர் தொடர்பான ஐக்கிய நாடுகளின் ஒப்பந்தத்தை அங்கீகரித்து ஒப்புதல் அளித்தது.
# லால் பகதூர் சாஸ்திரி தேசிய நிர்வாக நிறுவனம்

**லால் பகதூர் சாஸ்திரி தேசிய நிர்வாக நிறுவனம்** (*Lal Bahadur Shastri National Academy of Administration*) என்பது இந்தியாவில் பொதுச் சேவை மற்றும் பொது நிர்வாகம் குறித்த குடிமை சேவை பயிற்சி நிறுவனமாகும். இந்த நிறுவனத்தின் முக்கிய நோக்கம் இந்திய ஆட்சிப் பணி நிலை அரசு ஊழியர்களுக்குப் பயிற்சி அளிப்பதும், குழு-ஏ மத்திய குடிமைப் பணி அமைப்பு பாடநெறியை நடத்துவதும் ஆகும். பயிற்சி முடிந்ததும், இந்திய ஆட்சிப் பணி நிலை பயிற்சி அதிகாரிகளுக்குத் தில்லியின் ஜவகர்லால் நேரு பல்கலைக்கழகத்தில் எம். ஏ. (பொது மேலாண்மை) பட்டம் வழங்கப்படுகிறது. இது 1985 முதல் மத்தியப் பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகத்தின் கீழ் செயல்படுகிறது.
# லால் பகதூர் சாஸ்திரி தேசிய நிர்வாக நிறுவனம்

## கண்ணோட்டம்

இந்தியாவில், நாட்டின் முதன்மையான பொதுட் சேவைகளின் பெரும்பாலான அதிகாரிகள் ஒன்றிய அரசுப் பணியாளர் தேர்வாணையத்தால் நிர்வகிக்கப்படும் இந்தியக் குடியியல் பணிகள் தேர்வு மூலம் தேர்வு செய்யப்படுகிறார்கள். ஏற்றுக்கொள்ளப்பட்ட விண்ணப்பதாரர்கள் நான்கு மாத அடிப்படை பாடத்திட்டத்தின் மூலம், அனைத்து பயிற்சியாளர்களிடையேயும் "சமத்துவம்" என்ற உணர்வு அறிமுகப்படுத்தப்படுகிறது.
உள்ள லால் பகதூர் சாஸ்திரி தேசிய நிர்வாக கழகம்]]
இதன் பின்னர், இந்திய ஆட்சிப் பணி அதிகாரிகள் இந்தப் பயிற்சி நிறுவனத்தில் தங்கள் தொழில்முறை பயிற்சியைத் தொடர்கின்றனர். அதே நேரத்தில் மற்ற சேவைகளின் அதிகாரிகள் இந்திய வெளியுறவு சேவை அதிகாரிகளுக்காகப் புதுதில்லியில் உள்ள சுஷ்மா சுவராஜ் வெளிநாட்டுச் சேவை நிறுவனம் போன்ற அந்தந்த பணியாளர் கல்லூரிகளுக்குச் செல்கின்றனர். இந்தியக் காவல்துறை சேவை அதிகாரிகளுக்காக ஐதராபாத்தில் உள்ள சர்தார் வல்லபாய் படேல் தேசிய காவல் அகாதமி மற்றும் இந்திய வன சேவை அதிகாரிகளுக்காக தேராதூனில் உள்ள இந்திரா காந்தி தேசிய வன அகாதமி , தேசிய வருவாய் சேவை அதிகாரிகளுக்கான சுங்க மறைமுக வரி மற்றும் போதைப்பொருள் அகாதமி போன்றவை பயிற்சியளிக்கின்றன.  
இந்த பயிற்சி நிறுவனம் 2007ஆம் ஆண்டில் இந்திய நிர்வாக சேவையின் அதிகாரிகளுக்கான இடைநிலை பணிக்கால பயிற்சி திட்டங்களையும் நடத்தத் தொடங்கியது. கூட்டுச் செயலாளர்களாக வரவிருக்கும் சுமார் 15 வருடப் பணி அனுபவம் உடைய அதிகாரிகள் நிலை IV மத்திய தொழில் பயிற்சித் திட்டத்திற்கு உட்படுகின்றனர். சுமார் எட்டு வருடச் சேவையுடன் கூடிய அதிகாரிகள் மூன்றாம் கட்ட இடைநிலை பணி பயிற்சி திட்டத்திற்கு உட்படுகின்றனர். பொது நிர்வாகத்தின் பல்வேறு அம்சங்களில் பல குறுகிய கால பயிற்சி திட்டங்களையும் இந்நிறுவனம் நடத்துகிறது.  
இந்த அகாதமி பல ஆராய்ச்சி மையங்களின் ஆளுகை மற்றும் பொது நிர்வாகம் ஆகிய துறைகளில் ஆராய்ச்சிக்கு உதவுகிறது. இவற்றில் சில தன்னாட்சி தகுதியினைக் கொண்டுள்ளன. அகாதமியின் மிக முக்கியமான ஆராய்ச்சி மையம் நிர்வாக இயக்குநர் ஒருவர் தலைமையிலான தேசிய நிர்வாக ஆராய்ச்சி நிறுவனம் ஆகும். இந்த அகாதமியில் பேரிடர் மேலாண்மை மையம், ஊரக ஆய்வு மையம், பாலின மையம் மற்றும் கிராமிய கடன் மையம் ஆகியவற்றுடன் செயல்படுகிறது.
# லால் பகதூர் சாஸ்திரி தேசிய நிர்வாக நிறுவனம்

## வசதிகள்

புதிதாகக் கட்டப்பட்ட ஆதர்ஷிலா மற்றும் கன்ஷிலா கட்டிடங்களில் ஆசிரிய மற்றும் பணியாளர் அலுவலகங்கள், கணினி மண்டபம் மற்றும் விரிவுரை அரங்குகள் உள்ளன. கலாச்சார நிகழ்ச்சிகளுக்கும் செயல்பாடுகளுக்கும் பயன்படுத்தப்படும் மிகப்பெரிய மத்திய மண்டபம் சம்பூர்ணானந்த் கலையரங்கத்துடன் கூடியது. இந்திரா பவன் வளாகம் முதன்மை வளாகத்திலிருந்து 1 கி.மீ. தொலைவில் உள்ளது. இங்குக் குறுகிய கால பயிற்சிகள் வழங்கப்படுகிறது.  
இந்த கழகத்தில் பெரிய விளையாட்டு வளாகம், நூலகம், கணினி வசதிகள் மற்றும் ஒய்-ஃபை மற்றும் உறைவிட மாணவர்களுக்கான விடுதிகளும் உள்ளன.
# லால் பகதூர் சாஸ்திரி தேசிய நிர்வாக நிறுவனம்

## இயக்குநர்கள்

இந்தப் பயிற்சி நிறுவனத்தின் இயக்குநர்களின் பட்டியலை 1959இல் தொடங்கியதிலிருந்து அட்டவணையில் கொடுக்கப்பட்டுள்ளது.
| 24 | சஞ்சீவ் சோப்ரா | 1 சனவரி 2019 | 31 மார்ச் 2021 | இஆப | மேற்கு வங்காளம் |
| --- | --- | --- | --- | --- | --- |
| 23 | உப்மா சவுத்ரி | 11 திசம்பர் 2016 | 31 திசம்பர் 2018 | இஆப | இமாச்சலப் பிரதேசம் |
| 22 | ராஜீவ் கபூர் | 1 மார்ச் 2014 | 9 திசம்பர் 2016 | இஆப | உத்தரப் பிரதேசம் |
| 21 | பதம்வீர் சிங் | 2 திசம்பர் 2010 | 28 பெப்ரவரி 2014 | இஆப | மத்தியப் பிரதேசம் |
| 20 | ருத்ரா கங்காதரன் | 6 ஏப்ரல் 2006 | 2 செப்டம்பர் 2009 | இஆப | கேரளம் |
| 19 | டி.எஸ். மாத்தூர் | 29 அக்டோபர் 2004 | 6 ஏப்ரல் 2006 | இஆப | மத்தியப் பிரதேசம் |
| 18 | பினோத் குமார் | 20 சனவரி 2003 | 15 அக்டோபர் 2004 | இஆப | நாகலாந்து |
| 17 | வஜாஹத் ஹபீபுல்லா | 8 நவம்பர் 2000 | 13 சனவரி 2003 | இஆப | சம்மு காசுமீர் |
| 16 | பி.எஸ். பாஸ்வான் | 6 அக்டோபர் 1996 | 8 நவம்பர் 2000 | இஆப | மத்தியப் பிரதேசம் |
| 15 | என்.சி.சக்ஸேனா | 25 மே 1993 | 6 அக்டோபர் 1996 | இஆப | உத்தரப் பிரதேசம் |
| 14 | பி.என். யுகந்தர் | 26 மே 1988 | 25 சனவரி 1993 | இஆப | ஆந்திரப் பிரதேசம் |
| 13 | ஆர்.என். சோப்ரா | 6 ஜுன் 1985 | 29 ஏப்ரல் 1988 | இஆப | மத்தியப் பிரதேசம் |
| 12 | கே.ராமானுஜம் | 27 பெப்ரவரி 1984 | 24 பெப்ரவரி 1985 | இஆப | பிகார் |
| 11 | ஆர்.கே. சாஸ்திரி | 9 நவம்பர் 1982 | 27 பெப்ரவரி 1984 | இஆப | ராஜஸ்தான் |
| 10 | ஐ. சி. பூர் | 16 ஜுன் 1982 | 11 அக்டோபர் 1982 | இஆப | பஞ்சாப் |
| 9 | பி. எஸ். அப்பு | 2 ஆகஸ்ட் 1980 | 1 மார்ச் 1982 | இஆப | பிகார் |
| 8 | ஜி.சி.எல். ஜோன்ஸ் | 23 ஜூலை 1977 | 30 ஜுன் 1980 | இஆப | ஒடிசா |
| 7 | பி.சி. மாத்தூர் | 17 மே 1977 | 23 ஜூலை 1977 | இஆப | ஒடிசா |
| 6 | ராஜேஸ்வர் பிரசாத் | 11 மே 1973 | 11 ஏப்ரல் 1977 | இஆப | உத்தரப் பிரதேசம் |
| 5 | டி. டி. சேத்தி | 19 மார்ச் 1969 | 11 மே 1973 | இகுப | - |
| 4 | கே.கே. தாஸ் | 12 ஜூலை 1968 | 24 பெப்ரவரி 1969 | இகுப | - |
| 3 | எம். ஜி. பிம்புட்கர் | 4 செப்டம்பர் 1965 | 29 ஏப்ரல் 1968 | இகுப | - |
| 2 | எஸ்.கே. தத்தா | 13 ஆகஸ்ட் 1963 | 2 ஜூலை 1965 | இகுப | - |
| 1 | ஏ. என். ஜா | 1 செப்டம்பர் 1959 | 30 செப்டம்பர் 1962 | இகுப | - |
# லால் பகதூர் சாஸ்திரி தேசிய நிர்வாக நிறுவனம்

## இதனையும் காண்க

- பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகம் (இந்தியா)
# எலியாசு தியாசு பெனா

**எலியாசு தியாசு பெனா (Elías Díaz Peña)** பராகுவே நாட்டைச் சேர்ந்த ஒரு சுற்றுச்சூழல் ஆர்வலராவார். பரானே நதி மற்றும் பராகுவே நதியின் சுற்றுச்சூழல் அமைப்புகளைப் பாதுகாப்பதற்கான முயற்சிகளுக்காக ஆசுகார் ரிவாசுடன் இணைந்து கூட்டாக 2000 ஆம் ஆண்டில் இவருக்கு கோல்ட்மேன் சுற்றுச்சூழல் பரிசு வழங்கப்பட்டது.  
இரண்டு ஏற்றுமதி உந்துதல் பொருளாதார மேம்பாட்டுத் திட்டங்கள் காரணமாக பத்தாண்டுகளுக்கும் மேலாக தென் தென் அமெரிக்காவின் ரியோ டி லா பிளாட்டா ஆற்றுப் பள்ளத்தாக்கின் இரண்டு முக்கிய நீர்வழிகளான பரானே மற்றும் பராகுவே நதிகளின் நீர்வழிகள் மோசமான மாசுபாடுகளுக்கு உட்படும் அச்சுறுத்தலில் இருந்தன.  
இந்த நீர்வழிகள் மற்றும் அவற்றைச் சுற்றியுள்ள சுற்றுச்சூழல் அமைப்புகளின் ஆரோக்கியத்தால் வாழ்ந்து வந்த மக்கள் மற்றும் விலங்குகளுக்கு ஆதரவாக ஆசுகார் ரிவாசு மற்றும் எலியாசு தியாசு பெனா ஆகியோர் தங்கள் அமைப்பான சோப்ரெவிவென்சியாவை 1986 ஆம் ஆண்டில் தொடங்கி பாதுகாக்கும் முயற்சிகளை மேற்கொண்டனர்.  
சுற்றுச்சூழல் பாதுகாப்பு மூலம் ஏழை, பழங்குடி மற்றும் ஓரங்கட்டப்பட்ட நகர்ப்புற பராகுவேயர்களுக்கு வாழ்க்கைத் தரத்தை மீட்டெடுக்க சோப்ரிவிவென்சியா அமைப்பு இறங்கியது.
# த. கோ. கு. மேனன்

**தச்சேரில் கோவிந்தன் குட்டி மேனன்** (*T. G. K. Menon*)(2 மார்ச் 1940-12 ஜூன் 2021) என்பவர் இந்தியச் சமூக சேவகர் மற்றும் சுற்றுச்சூழல் ஆர்வலர் ஆவார். மேனன் 2 மார்ச் 1940 அன்று கேரளாவின் திருச்சூர் மாவட்டத்தில் உள்ள கொடுங்கல்லூரில் பிறந்தார். மத்தியப் பிரதேசத்தின் இந்தூரில் கஸ்தூர்பாகிராமின் கீழ் சுற்றுச்சூழல் நட்பு பாசன மற்றும் விவசாய நுட்பங்களை அறிமுகப்படுத்தியதில் இவரது பங்களிப்புகள் முக்கியமானதாகத் தெரிவிக்கப்படுகின்றன. இவர் இந்தியாவில் பயோ டைனமிக் விவசாயத்தை ஊக்குவித்தற்காக அறியப்படுகிறார். 1989இல் ஜம்னாலால் பஜாஜ் விருதை இவர் பெற்றார். 1991ஆம் ஆண்டில் இந்திய அரசு இவருக்கு நான்காவது மிக உயர்ந்த குடிமையியல் விருதான பத்மசிறீ விருதினை இவருக்கு வழங்கி கெளரவித்தது.
# சுவாதி தீட்சித்

**சுவதி தீட்சித்** (*Swathi Deekshith*) என்பவர் ஒரு இந்திய நடிகை ஆவார். இவர் முதன்மையாக தெலுங்கு, தமிழ் படங்களில் பணியாற்றுகிறார். *டோர் நாம்* (2012), *லேடீஸ் &amp;amp; ஜென்டில்மேன்* (2015), *சிம்பா* (2017) போன்ற படங்களில் நடித்தார். 2020 ஆம் ஆண்டில், தெலுங்கு உண்மைநிலை தொலைக்காட்சி நிகழ்ச்சியான வைல்ட் கார்டு போட்டியாளராக நுழைந்தார், 28 ஆம் நாள் வெளியேற்றப்பட்டார்.
# சுவாதி தீட்சித்

## தொழில்

தீட்சித் 2009 ஆம் ஆண்டில் *அந்தமைன பாமலு* என்ற தெலுங்கு தொலைக்காட்சி நிகழ்ச்சியின் மூலம் பொழுதுபோக்கு துறையில் தனது தொழில் வாழ்க்கையைத் தொடங்கினார், அந்த தொலைக்காட்சி சிகழ்ச்சியில் இவர் பட்டத்தை வென்றார். இந்த வெற்றி இவர் விளம்பரப் படங்களில் தோன்றவும், இரண்டு படங்களில் குழந்தை நட்சத்திரமாகக தோன்றவும் வழிவகுத்தது. இவரது முதல் பெரிய நடிப்பு வாய்ப்பானது வங்கத் திரைப்படமான *டோர் நாம்* (2012). அடுத்து தெலுங்கு நாடகத் திரைப்படமான *பிரேக் அப்* (2012) இல் நடித்தார்.  
2014 ஆம் ஆண்டில், ராம் கோபால் வர்மாவின் தெலுங்கு திகில் படமான *தியத்தில்* நடித்தார். அது தீட்சித்துக்கு ஒரு திருப்புமுனையை அளித்தது. அப்படத்தின் ஒளிப்பதிவாளர் சதீஷ் முத்யாலா *பிரேக் அப்* படத்தில் முன்னோட்டத்தை வர்மாவுக்கு காட்டி வாய்ப்பை பெற்றுத் தந்தார். படத்தின் படப்பிடிப்பு ஏறக்குறைய முடிந்த போதிலும், படத்தின் பணிகள் நிறுத்தப்பட்டு வெளியிடப்படாமல் உள்ளது. இந்த காலகட்டத்தில், இவர் *ஜம்ப் ஜிலானி* (2014) படத்தில், அல்லாரி நரேசின் ஜோடியாக ஒரு கிராமத்து பெண்ணாகவும், *லேடீஸ் அண்ட் ஜென்டில்மேன்* (2015) என இரண்டு தெலுங்கு படங்களில் நடித்தார்.  
2017 ஆம் ஆண்டில், தீட்சித் மூன்று படங்களில் தோன்றினார், அந்த ஆண்டில் இவரது முதல் வெளியீடு அஞ்சலியுடன் இணைந்து நடித்த *சித்ரங்கடா* என்ற திகில் படமாகும். பின்னர் இவர் தமிழ் படங்களில் அறிமுகமானார். குறைந்த செலவில் எடுக்கபட்ட திகில் படமான *சதுர அடி 3500 மற்றும்* பரத் உடன் இணைந்து *சிம்பா* என்ற கற்பனைக் கதைப் படத்திலும் நடித்தார்.
# சுவாதி தீட்சித்

## திரைப்படவியல்

| 2010 | *ஏம் பில்லோ ஏம் பில்லாடோ* | நாயகன், நாயகியின் தோழி பாத்திரம் | தெலுங்கு |
| --- | --- | --- | --- |
| 2012 | *டோர் நாம்* | ஸ்வப்னா மொல்லிக் | பெங்காலி |
| 2013 | *பிரேக்கப்* | நிஷா | தெலுங்கு |
| 2014 | *ஜம்ப் ஜிலானி* | கங்கா | தெலுங்கு |
| 2015 | *லேடிஸ் அண்ட் ஜென்டில்மேன்* | தீபா | தெலுங்கு |
| 2017 | *சித்ரங்கடா* | தெலுங்கு |  |
| *சதுர அடி 3500* | தமிழ் |  |  |
| 2019 | *சிம்பா* | டயானா | தமிழ் |
| 2021 | *தெய்யம்* | விஜ்ஜி | தெலுங்கு |
# சுவாதி தீட்சித்

## தொலைக்காட்சி

| 2020 | *பிக் பாஸ் 4 (தெலுங்கு)* | பங்கேற்பாளர் | } |
| --- | --- | --- | --- |
# மகாத்மா அய்யங்காளி மண்டபம்

**மகாத்மா அய்யங்காளி மண்டபம்** (*Mahatma Ayyankali Hall*) இந்தியாவின் கேரள மாநிலம் திருவனந்தபுரத்தில் உள்ளது. இந்த நகர அரங்கம் முன்னதாக வி.ஜே.டி மண்டபம் என்ற பெயரால் அழைக்கப்பட்டு வந்தது. 1896 ஆம் ஆண்டில் அப்போதைய இங்கிலாந்து ராணியாக இருந்த விக்டோரியா மகாராணியின் முடிசூட்டு விழாவின் 50 ஆவது ஆண்டு நிறைவை நினைவுகூரும் வகையில், பிரித்தானியப் பேரரசின் அப்போதைய திருவாங்கூர் மன்னராக இருந்த சிறீ மூலம் திருனல் ராம வர்மாவுக்கு இம்மண்டபம் பரிசாக வழங்கப்பட்டது.  
சமூக சீர்திருத்தவாதியான அய்யங்காளியை கௌரவிப்பதற்காக 2019 ஆம் ஆண்டில் தற்போதைய கேரள முதல்வர் பினராயி விஜயன் வி.ஜே.டி மண்டபத்தை மறுபெயரிட்டு அழைத்தார். அய்யங்காளியை கௌரவிப்பதற்கு இதைவிட மிகவும் பொருத்தமான வேறுவழிகள் இருக்கின்றன என்று நினைத்த சில வரலாற்றாசிரியர்கள் விமர்சனங்கள் முன்வைத்தனர். சன்னி கபிகாட்டு போன்ற தலித் ஆர்வலர்கள், மண்டபத்தின் மறுபெயரிடுதலை ஆதரித்தனர். ஏனெனில் அய்யங்காளி அதுவரையில் மரியாதைக்குரிய வகையில் கௌரவிக்கப்படவில்லை என்றும், மண்டபத்தின் பெயரை மாற்றுவது அய்யங்காளி மற்றும் ஒட்டுமொத்த தலித் சமூகத்திற்கும் உரிய மரியாதையை அளிக்கும் என்றும் அவர்கள் கருதுகின்றனர்.  
இன்று, இந்த மண்டபம் அதன் கட்டடக்கலை மற்றும் கலாச்சார செழுமையைத் தக்க வைத்துக் கொண்டுள்ளது மற்றும் திருவனந்தபுரத்தில் கண்காட்சிகள் மற்றும் கலாச்சார கூட்டங்களுக்கான மிகவும் விரும்பப்படும் மையங்களில் ஒன்றாகவும் திகழ்கிறது.
# சார்லசு கூடியர்

**சார்லசு கூடியர்** (Charles Goodyear) (திசம்பர் 29, 1800 – சூலை 1, 1860) என்பவர் ஓர் அமெரிக்க வேதியியலாளர் மற்றும் உற்பத்திப் பொறியாளர் ஆவார். இரப்பர் பற்றவைப்பு என்பதைக் கண்டுபிடித்து, அதற்காக அமெரிக்க ஐக்கிய நாடுகளின் காப்புரிமை மற்றும் வணிகக் குறியீட்டு அலுவலகத்தில் 3633 என்ற காப்புரிமை எண்ணை சூன் 15, 1844 ஆம் ஆண்டில் பெற்றவரும் ஆவார்.  
கூடியர் நெகிழ்வான, நீர்ப்புகா, வார்ப்படக்கூடிய இரப்பரை உருவாக்கி உற்பத்தி செய்வதற்கான வேதியியல் செயல்முறையை உருவாக்கியவர் ஆவார்.  
தாமசு ஆங்காக்கின் கண்டுபிடிப்பிற்குப் பிறகு, வெப்பப்படுத்தும் போது மேலும் நிலைத்தன்மையுடைய இரப்பரைக் கண்டுபிடிப்பதற்கான முயற்சியில் ஈடுபட்டார். இவரது கண்டுபிடிப்பு, பல தசாப்தங்களுக்கான இரப்பர் உற்பத்தியை நௌகாடக் கீழ் பள்ளத்தாக்கில் கனெக்டிகட் என்ற இடத்தில் இரப்பர் உருவாக்கச் செயல்முறையில், காலணி மற்றும் வட்டை தயாரிக்கும் நிறுவனத்தில் தொடரச்செய்தது. கூடியர் வட்டை மற்றும் இரப்பர் நிறுவனம் இவரது பெயரால் அழைக்கப்பட்டது.
# சார்லசு கூடியர்

## தொடக்க கால வாழ்க்கை

சார்லசு கூடியர் நியூ ஏவன், கனெக்டிகட்டில் அமாசா கூடியர் என்பவருக்குப் பிறந்த ஆறு குழந்தைகளில் முதலாவதாகப் பிறந்தார். இவருடைய தந்தை ஒரு இயந்திரப் பழுது பார்ப்பவர் ஆவார். 1683 ஆம் ஆண்டில், நியூ ஏவன் குடியிருப்புப் பகுதியில், இலண்டன் வணிகர்களின் நிறுவனத்தைத் தொடங்கி, தலைமையேற்று நடத்தி வந்த ஆளுநர் ஈடோன் என்பவரின் ஆலோசகராயும் விளங்கினார்.  
1823 ஆம் ஆண்டில், சார்லசு கனரக/வன்பொருள் வணிகத்தைக் கற்றுக்கொள்வதற்காக தனது வீட்டை விட்டு பிலடெல்பியா சென்றார். இயர் தனது இருபத்தைந்தாவது வயது வரை தொழிற்துறையில் பணிபுரிந்துவிட்டு கனெடிகட் திரும்பினார். இவர் நௌகாடக்கின் கனெடிகட்டில் தனது தந்தையின் வணிகத்தில் பங்குதாரராக நுழைந்து தந்தம் மற்றும் உலோக பொத்தான்களையும் மற்றும் பலவிதமான விவசாயத் துணைப்பொருட்களையும் தயாரிக்கும் பணியில் ஈடுபட்டார்.
# ஜம்னாலால் பஜாஜ் விருது

காந்திய விழுமியங்கள், சமூக சேவை மற்றும் சமூக மேம்பாடு ஆகியவற்றில் சேவையாற்றி மேம்படுத்தியதற்காக இந்தியாவில் வழங்கப்படும் விருது, **ஜம்னாலால் பஜாஜ் விருது** (*Jamnalal Bajaj Award*) ஆகும். இந்த விருதானது 1978ஆம் ஆண்டில் பஜாஜ் குழுமத்தின் ஜம்னாலால் பஜாஜ் அறக்கட்டளையால் நிறுவப்பட்டது. ஆண்டுதோறும் நான்கு பிரிவுகளின் கீழ் இந்த விருது வழங்கப்படுகிறது. பொதுவாக இந்த விருது, இந்தியக் குடியரசுத் தலைவர், குடியரசு துணைத் தலைவர், இந்தியப் பிரதமர் அல்லது முன்னணி நபர் ஒருவரால் வழங்கப்படும். இந்த அறக்கட்டளையின் தலைவராக தற்போது ராகுல் பஜாஜ் உள்ளார். இந்த அறக்கட்டளை 1977இல் பரோபகாரர் மற்றும் மகாத்மா காந்தியின் நெருங்கிய நண்பரானஜம்னாலால் பஜாஜின் நினைவாக உருவாக்கப்பட்டது. இந்த விருது ஜம்னால் பஜாஜ் பிறந்த நவம்பர் 4 அன்று ஆண்டுதோறும் வழங்கப்படுகிறது.
# ஜம்னாலால் பஜாஜ் விருது

## விருதுகள்

இந்த விருதுக்குத் தேர்ந்தெடுக்கப்படுபவர்களுக்கு, மேற்கோள், கோப்பை மற்றும் ரூ. பத்து லட்சம் காசோலை வழங்கப்படும். இது நான்கு பிரிவுகளில் கொடுக்கப்படுகிறது. அவை:  
1. ஆக்கப்பூர்வமான பணி, 1978 முதல்.
1. கிராம மேம்பாட்டிற்கான அறிவியல் மற்றும் தொழில்நுட்ப பயன்பாடு, 1978 முதல்.
1. பெண்கள் மற்றும் குழந்தைகளின் மேம்பாடு மற்றும் நலனுக்கான சிறந்த பங்களிப்பு, 1980 முதல் ஜானகி தேவி பஜாஜின் நினைவாக நிறுவப்பட்டது.
1. இந்தியாவுக்கு வெளியே காந்திய விழுமியங்களை மேம்படுத்துவதற்கான சர்வதேச விருது. இது வெளிநாட்டு நபருக்கு வழங்கப்படுகிறது. இது 1988ஆம் ஆண்டில் ஜம்னாலால் பஜாஜின் பிறந்த நூற்றாண்டில் நிறுவப்பட்டது.  
ஜம்னாலால் பஜாஜின் நூற்றாண்டு விழாவை நினைவுகூரும் வகையில், அறக்கட்டளை 1990இல் நெல்சன் மண்டேலாவுக்குச் சிறப்பு விருதை வழங்கியது.
# அ. மு. மு. முருகப்ப செட்டியார்

**அ. மு. மு. முருகப்ப செட்டியார்** (A. M. M. Murugappa Chettiar)(23 ஜனவரி 1902 - 31 அக்டோபர் 1965) என்பவர் இந்தியத் தொழிலதிபர் ஆவார். இவர் சென்னை தொழில் வர்த்தக சபையின் முதல் இந்திய தலைவராவார். இவர் முருகப்பா குழுமத்தின் நிறுவனர் ஆவார். 1981ஆம் ஆண்டில் அறிவியல் தொழில்நுட்ப பயன்பாட்டிற்கான ஜம்னாலால் பஜாஜ் விருது இவருக்கு வழங்கப்பட்டது.
# தஞ்சாவூர் சுபா ராவ்

**தஞ்சாவூர் சுபா ராவ்** (*Thanjavur Subha Rao*)**(சுபாராவ் தஞ்சாவர்க்கர்** என்றும் அழைக்கப்படுபவர்) என்பவர் இந்திய நிர்வாகி மற்றும் இசைக்கலைஞர் ஆவார். இவர் 1830ஆம் ஆண்டுகளில் திருவிதாங்கூர் மாநிலத்தின் திவானாக பணியாற்றினார்.  
சுபா ராவ் தஞ்சாவூரைப் பூர்வீகமாகக் கொண்டவர், தஞ்சாவூர் மராத்தி தேசஸ்த் பிராமண குடும்பத்தில் பிறந்தார். இவர் ஆங்கிலத்தில் மிகவும் சரளமாகப் பேசக்கூடியவர். எனவே இவரை "ஆங்கிலம்" சுபா ராவ் என்றும் அழைத்தனர். திருவிதாங்கூர் சுவாதி திருநாளின் மகாராஜாவை சமசுகிருதம், மராத்தி, அரசியல் அறிவியல் மற்றும் கருநாடக இசையினைப் பயிற்றுவித்தார். 1830ஆம் ஆண்டில், திருவிதாங்கூரின் திவானாக இவர் நியமிக்கப்பட்டார்.
# ரஞ்சன்பென் தனஞ்சய் பட்

**ரஞ்சன்பென் தனஞ்சய் பட்** (Ranjanben Dhananjay Bhatt)(பிறப்பு 10 ஆகஸ்ட் 1962) ஒரு இந்திய அரசியல்வாதி மற்றும் பாரதீய ஜனதா கட்சியின் உறுப்பினர்.அவர் 16 மற்றும் 17 வது மக்களவையில் உறுப்பினராக இருந்துள்ளார்
# ரஞ்சன்பென் தனஞ்சய் பட்

## தொழில்

பட் வதோதராவின் துணை மேயராக இருந்தார். கடந்த 22 ஆண்டுகளாக "மகளிர் மன்றத்தை" இயக்கி தலைமை தாங்கிய பெருமைக்குரியவர். 2016 முதல் 2019 வரை, அவர் தொழில்துறை நிலைக்குழுவில் உறுப்பினராக இருந்தார். 2019 ஆம் ஆண்டு நடைபெற்ற இந்திய பொதுத் தேர்தலில் பட் மீண்டும் வதோதரா தொகுதியிலிருந்து 17 ஆம் மக்களவைக்குத் தேர்ந்தெடுக்கப்பட்டார். இம்முறை இவர் இரயில்வே நாடாளுமன்ற நிலைக்குழுவின் உறுப்பினராக நியமிக்கப்பட்டார்.
# மே. மு. அக்பர்

**மேலவீட்டில் முகம்மது அக்பர்** (Meleveettil Muhammad Akbar) ( மலையாளம் : മേലേവീട്ടില് മുഹമ്മദ് അക്ബര്) ஓர் இசுலாமிய போதகராவார். இவர், கேரளாவின் மலப்புறத்தில் ஒரு பள்ளியில் இயற்பியல் ஆசிரியராகப் பணியாற்றினார். தனது மாண நாட்களில், அக்பர் முஜாஹிதீன் மாணவர் இயக்கத்துடன் தொடர்பிலிருந்தார். இவர் ஒரு சொற்பொழிவாளராக அறியப்பட்டாலும், முஸ்லிம் அறிஞராக இருக்க எந்த கல்விப் பயிற்சியும் இல்லை. கேரளாவை தளமாகக் கொண்ட "*நிச் ஆஃப் ட்ரூத்*" என்ற இசுலாமிய அமைப்பின் இயக்குநராக இருக்கிறார். மேலும், கொச்சியிலிருந்து வெளியிடப்பட்ட *சினேகா சம்வதம்* என்ற பத்திரிகையின் ஆசிரியருமாவார். இசுலாமிய தீர்க்கதரிசி முகம்மது நபியின் வாழ்க்கையைப் பற்றி மலையாளத்தில் முதல் வலைத்தளத்தை *"நிச் ஆஃப் ட்ரூத்"* உருவாக்கியுள்ளது. கொச்சியிலிருந்து இயங்கும் இந்த அமைப்பின் நோக்கம் இந்தியாவின் பன்மைத்துவ சமுதாயத்தின் முன் இசுலாத்தை ஒரு விரிவான மதமாக முன்வைப்பதாகும்.  
இவர், அமைதி அறக்கட்டளையால் நடத்தப்படும் 13 பள்ளிகளின் சங்கிலியான "அமைதி சர்வதேச பள்ளி"யின் நிர்வாக இயக்குநராக உள்ளார். அதன் பாடத்திட்டத்தின் மூலம் வகுப்புவாத பிரிவை ஊக்குவிப்பதாக கண்டறியப்பட்டதால் சங்கிலி சர்ச்சைக்குள்ளானது.  
2018 ஜனவரியில், கேரள அரசு அமைதிப் பள்ளிகளை மூட உத்தரவிட்டது . மேலும், அக்பரை கைது செய்ய ஒரு அனுமதியும் அளித்தது. கொச்சி காவல்துறையினர் இவரை 25 பிப்ரவரி 2018 அன்று கைது செய்தனர்.  
அக்பருக்கு நீதிமன்றம் பிணை வழங்கியுள்ளது. தற்போது அனைத்து அமைதி பள்ளிகளும் சாதாரணமாக செயல்பட்டு வருகின்றன. வகுப்புவாத பிரிவை ஊக்குவிக்கும் எந்தவொரு பொருளும் பள்ளி பாடத்திட்டத்தில் உயர் நீதிமன்றத்தால் கண்டறியப்படவில்லை.
# கில்லி கிருபா ராணி

**டாக்டர் கில்லி கிருபா ராணி** (Dr.Killi Krupa Rani) (பிறப்பு: நவம்பர் 19, 1965) ஒரு இந்திய அரசியல்வாதி ஆவார். இவர் இந்திய நாடாளுமன்றத்தில் 2009 முதல் 2014 வரை ஸ்ரீகாகுளம் தொகுதி உறுப்பினராக பதவி வகித்தார். இவர் 2019 இல் ஒய்.எஸ்.ஆர். காங்கிரஸ் கட்சியில் சேர்ந்தார்.
# கில்லி கிருபா ராணி

## தொழில்

டாக்டர் கில்லி கிருபாராணி மருத்துவ பயிற்சியாளர். ஒரு கூட்டுநராக, டாக்டர் ராம்மோகன் ராவ் அறக்கட்டளையிலிருந்து கடந்த 20 ஆண்டுகளாக, கிராமப்புறங்களில் இலவச குடிநீர், இலவச மருத்துவ முகாம்கள், இலவச பிரசவங்கள், பார்வையற்றவர்களுக்கு இலவச கண்புரை அறுவை சிகிச்சை, வயதானவர்களுக்கும் ஏழைகளுக்கும் ஓய்வூதியம், திறமை சோதனைகளை நடத்துவதன் மூலமும் உதவித்தொகை வழங்குவதன் மூலமும் மாணவர்களை ஊக்குவிப்பவர்.
டாக்டர் ஒய்.எஸ். ராஜசேகர் ரெட்டியின் பாதயாத்திரை நிறைவடைந்த தினத்தன்று இவர் அரசியலில் நுழைந்து இந்திய தேசிய காங்கிரஸ் கட்சியில் சேர்ந்தார். 2004 ஆம் ஆண்டில் நடந்த நாடாளுமன்றத் தேர்தலில் தோல்வியடைந்த போதிலும், 2009 ஆம் ஆண்டில் இவர் எம்.பி.யெரான் நாயுடுவைத் தோற்கடித்தார். இவர் 15 வது மக்களவை மற்றும் மன்மோகன் சிங்கின் அமைச்சரவையில் மாநில, தகவல் தொடர்பு மற்றும் தகவல் தொழில்நுட்ப அமைச்சராக சேர்க்கப்பட்டார். இவர் சுகாதாரம் மற்றும் குடும்ப நலக் குழு உறுப்பினராகவும், ஆலோசனைக் குழு உறுப்பினராகவும், வெளிவிவகார அமைச்சரவை உறுப்பினராகவும் மற்றும், மத்திய சமூக நல வாரிய உறுப்பினராகவும் செயல்பட்டார்.  
இவர் 2014 ஆம் ஆண்டில் ராம் மோகன் நாயுடு கிஞ்சராபுவிடம் தோற்றார். இவர் இந்திய தேசிய காங்கிரசில் இருந்து விலகினார். பின்னர் இவர் பிப்ரவரி 28, 2019 அன்று ஒய்.எஸ்.ஆர். காங்கிரசு கட்சியில் சேரப்போவதாக அறிவித்தார்.
# கில்லி கிருபா ராணி

## ஆர்வங்கள்

டாக்டர் கில்லி ஒரு தீவிர வாசகர் ஆவார். மேலும், இவர் இசை, வரலாறு , இலக்கியம் மற்றும் பயணம் ஆகியவற்றில் ஆர்வம் காட்டுகிறார். *நேரு குடும்பத்தின் 100 வருடங்கள்* என்ற தலைப்பில் ஒரு புத்தகத்தையும் வெளியிட்டார். இவர் சிறப்புமிக்க சமூக சேவகரும் ஆவார்.
# டி. வி. ராஜேஸ்வர்

**டி. வி. ராஜேஸ்வர்** (*T.V. Rajeshwar*) (ஆகஸ்ட் 28, 1926, சேலம், தமிழ்நாடு - 14 ஜனவரி 2018 புது தில்லி ) தங்கவேலு இராஜேஸ்வர் முதலியார் எனப்படும் இவர் இந்தியக் காவல் பணி அதிகாரியாகவும், இந்திய உளவுத்துறை தலைவராகவும் இருந்தார். மேலும், சிக்கிம், மேற்கு வங்காளம், உத்தரப் பிரதேசம் ஆகிய மாநிலங்களின் ஆளுநராகவும் பணியாற்றினார். இவருக்கு 2012இல் பத்ம விபூசண் விருது வழங்கப்பட்டது. இவர் 14 ஜனவரி 2018 அன்று இறந்தார்
# டி. வி. ராஜேஸ்வர்

## தொழில்

ஒருங்கிணைந்த சேலம் மாவட்டத்தைச் சேர்ந்த இராசிபுரம் வட்டத்தில் குருசாமிபாளையம் என்ற கிராமத்தில் நெசவாளரான மாரிமுத்து முதலியாருக்குப் பிறந்தார். உள்ளூரிலிருக்கும் செங்குந்தர் மகாஜன பள்ளியில் தனது ஆரம்பக் கல்வியை முடித்தார். பின்னர் சென்னை மாநிலக் கல்லூரியில் பொருளாதாரத்தில் முதுகலைப் பட்டம் பெற்றார்.  
இவர் 1949 இல் இந்தியக் காவல் பணித்தேர்வில் தேர்ச்சி பெற்றார். ஐதராபாத்திலுள்ள நிஜாமாபாத், ராய்ச்சூர், குண்டூர் ஆகிய மாவட்டங்களுக்கு காவல் கண்காணிப்பாளராக பணியாற்றுமாறு இந்திய அரசு இவருக்கு உத்தரவிட்டது. பின்னர் ஐதராபாத்து காவல் துணை ஆணையராக பல ஆண்டுகள் பணியாற்றினார்.
# டி. வி. ராஜேஸ்வர்

## ஆளுநர் பணி

1983 ஆகஸ்ட் முதல் 1985 நவம்பர் வரை அருணாச்சல பிரதேசத்தின் துணைநிலை ஆளுநராக இருந்தார். நவம்பர் 1985 முதல் மார்ச் 1989 வரை சிக்கிமின் ஆளுநராக பணியாற்றினார். இவர் 20 மார்ச் 1989 முதல் 1990 பிப்ரவரி 7 வரை மேற்கு வங்காளத்தின் ஆளுநராகவும், 8 ஜூலை 2004 முதல் 2009 ஜூலை 27 வரை உத்தரப்பிரதேச ஆளுநராகவும் இருந்தார்.
# டி. வி. ராஜேஸ்வர்

## குடும்பம்

இவருக்கு ஒரு மகளும், ஒரு மகனும் உள்ளனர். இவரது மகள் சுஜாதா சிங் முன்னாள் இந்திய வெளியுறவு அதிகாரியும், ஜெர்மனிக்கான இந்திய தூதரும், இந்திய வெளியுறவு அமைச்சகத்தின் செயலாளருமாவார் .
# ஆர். பாலாஜி ராவ்

**ஆர். பாலாஜி ராவ்** (*R. Balaji Rao*)(1842-1896) என்பவர் இந்திய அரசியல்வாதி மற்றும் இந்தியச் சுதந்திரப் போராட்ட வீரர் ஆவார். இவர் சென்னை மகாஜன சபையின் நிறுவனர் மற்றும் முதல் செயலாளர் ஆவார்.
# ஆர். பாலாஜி ராவ்

## தனிப்பட்ட வாழ்க்கை

பாலாஜி ராவ் 1842ஆம் ஆண்டில் தஞ்சாவூர் மராத்தியர் தேசஸ்த் பிராமண குடும்பத்தில் பிறந்தார். தஞ்சாவூரிலும், சென்னையிலும் பள்ளி மற்றும் உயர் கல்வியைப் பெற்றார். இவர் சட்டப் படிப்பில் பட்டம் பெற்றார். தனது படிப்பை முடித்ததும், பாலாஜி ராவ் இந்தியச் சுதந்திர இயக்கத்தில் சேருவதற்கு முன்பு வழக்கறிஞராகப் பயிற்சி பெற்றார்.
# ஆர். பாலாஜி ராவ்

## அரசியல்

பாலாஜி அரசியலில் சேர்ந்து சென்னை மகாஜன சபையின் ஸ்தாபக உறுப்பினர்களில் ஒருவராக இருந்தார். ச. அ. சாமிநாத ஐயருடன் இந்தியத் தேசிய காங்கிரசின் முதல் அமர்வில் இவர் தஞ்சாவூரினைப் பிரதிநிதித்துவப்படுத்தினார். செங்கல்பட்டு மாவட்ட கலவரத்தில் பாதிக்கப்பட்டவர்களின் நலனுக்காக பாலாஜி ராவ் செங்கல்பட்டு நிவாரண நிதியை நிறுவினார்.
# ஆர். பாலாஜி ராவ்

## இறப்பு

பாலாஜி ராவ் 1896இல் இறந்தார்.
# வெ. து. சுவாமி

**வெ. து. சுவாமி** (*V. D. Swami*) பிறப்பு வேங்கடராம துரைசுவாமி; 1910 – 1993) என்பவர் இந்தியத் தொழிலதிபர் மற்றும் பரோபகாரர் ஆவார். இவர் சென்னையில் உள்ள பிரபல கண் மருத்துவமனையான சங்கரா நேத்ராலயாவின் நிறுவனர்களில் ஒருவராவார். இவர் தமிழகத் திரைப்பட நடிகர் அரவிந்த்சாமியின் தந்தை ஆவார்.
# வெ. து. சுவாமி

## தொழில்

சுவாமி 1910இல் தஞ்சை மாவட்டம் மெலட்டூரில் பிறந்தார். இவர் வி. டி. சுவாமி & நிறுவனத்தினை எம்.வி.சுப்பிரமணியம் மற்றும் சன்மார் குழுமத்தின் டி. எஸ். நாராயணசாமி ஆகியோருடன் 1956ஆம் ஆண்டில் சென்னையில் நிறுவினார். வி.டி. சுவாமி நிறுவனம் எஃகு ஏற்றுமதி வணிகத்தில் முன்னோடியாக இருந்தது. ஆசியாவின் முக்கிய மொத்த மற்றும் சில்லறை விற்பனையாளர்களில் ஒருவராக இருந்தனர். திருச்சிராப்பள்ளியை<nowiki/>த் தளமாகக் கொண்ட மூலதன இயந்திரங்கள் மற்றும் செயல்முறை இயந்திரங்கள் உற்பத்தி நிறுவனமான காவேரி பொறியியல் தொழில்நுட்ப நிறுவனத்தினை நிறுவினர்.
# வெ. து. சுவாமி

## மற்ற நடவடிக்கைகள்

1962ஆம் ஆண்டில், சுவாமி தனது சொந்த ஊரானமெலட்டூரில் நடைபெற்ற பாகவத மேள நிகழ்ச்சியில் கலந்து கொண்டார். மெலட்டூருக்கு வெளியே கலையை வளர்ப்பதில் ஆர்வம் காட்டிய சுவாமி 1964இல் மெலட்டூர் பாகவத மேள நாத்தியா வித்திய சங்கத்தை நிறுவினார்.  
சங்கரா நேத்ராலயாவை சென்னையில் அமைக்க மருத்துவ பயிற்சியாளர் எஸ்.எஸ்.பத்ரிநாத்தை வற்புறுத்துவதில் சுவாமி முக்கியப் பங்கு வகித்தார். இதன் ஊழியர்களுக்கான நலன்புரி நடவடிக்கைகளையும் இவர் வடிவமைத்தார். சங்கரா நேத்ராலயா தனது பிறந்த நூற்றாண்டு விழாவை முன்னிட்டு இவரது நினைவாகக் கலையரங்கம் ஒன்றினை நாட்டிற்கு அர்ப்பணிப்பதன் மூலம் இவரது முயற்சிகளை அங்கீகரித்து வறுகிறது.
# வெ. து. சுவாமி

## இறப்பு

சுவாமி 1993இல் தனது 83 வயதில் தமிழ்நாட்டின் சென்னையில் காலமானார்.
# வெ. து. சுவாமி

## குடும்பம்

சுவாமி பரதநாட்டிய நடனக் கலைஞர் வசந்த சுவாமியின் கணவரும், தென்னிந்தியப் பிரபல நடிகர் அரவிந்த்சாமியின் தந்தையும் ஆவார்.
# சரோஜினி ஹெம்ப்ராம்

**சரோஜினி ஹெம்ப்ராம்** (*Sarojini hembram*, பிறப்பு: 1 அக்டோபர் 1959) ஒடிசா மாநிலத்தைச் சேர்ந்த ஓர் இந்திய அரசியல்வாதி ஆவார். இவர் பிஜு ஜனதா தளம் கட்சியைச் சேர்ந்தவர். 2009ஆம் ஆண்டில் ஒடிசா சட்டமன்றத்தின் பாங்கிரிபோசி தொகுதியிலிருந்து ஒடிசா சட்டமன்றத்திற்கு தேர்ந்தெடுக்கப்பட்டார். மேலும், ஒடிசா அரசாங்கத்தில் துணி, கைத்தறி மற்றும் கைவினைப் பொருட்களுக்கான அமைச்சரானார். இவர் ஒடிசாவிலிருந்து 2014ஆம் ஆண்டு இந்திய நாடாளுமன்றத்தின் மாநிலங்களவைக்கு தேர்ந்தெடுக்கப்பட்டார்.
# சரோஜினி ஹெம்ப்ராம்

## சுயசரிதை

சரோஜினி ஹெம்ப்ராம், ஒடிசாவின் மயூர்பஞ்சு மாவட்டத்தின் ராயரங்க்பூர் நகரில் பிறந்தார். இவர் சைதன்யா பிரசாத் மஜி என்பவருக்கும், தமயந்தி மஜி ஆகியோருக்கும் மகளாகப் பிறந்தார். இவர் உத்கவ் சங்கித் மகாவித்யாலயாவில் இசையில் முதுகலை பட்டம் பெற்றார். இதற்குமுன் பாரிபாய்டுயுடா கே. என். ஜி. உயர்நிலைப்பள்ளியில் கல்வி பயின்றார். இவரது கணவர் பாகீரதி நாயக் ஒரு சமூக சேவையாளர் ஆவார். 1990 முதல்-1999 ஆண்டு வரை, சரோஜினி ஹெம்ப்ராம் புவனேசுவரில் உள்ள நஹர்கந்தா, ஜெயதேவ் கல்வி மற்றும் தொழில்நுட்பக் கல்லூரியில் இசைத்துறையில் விரிவுரையாளராக பணியாற்றினார். இவர் சந்தாளி, இந்தி, ஆங்கிலம், ஒடியா மற்றும் வங்காள மொழி ஆகியவற்றில் தேர்ச்சி பெற்றவர். 1996ஆம் ஆண்டில், மயூர்பஞ்ச் மாவட்ட நலத்துறையின் பிரதிநிதியாக பணியாற்றினார். 2006ஆம் ஆண்டில், இந்திய ஆயுள் காப்பீட்டுக் கழகத்தின் கட்டாக் பிரதேச அலுவலகத்தின் ஆயுள் காப்பீடுதார்களின் அமைப்பின் உறுப்பினராக நியமிக்கப்பட்டார்.  
ஒரிசாவின் மாநில வள மையம் (வயது வந்தோர் கல்வி) திட்ட ஆலோசனைக் குழுவின் உறுப்பினராகவும் இவர் நியமிக்கப்பட்டார். 1983 முதல் கட்டாக்கின் அனைத்திந்திய வானொலியில் குரல் நாட்டுப்புற பாடகர்/கலைஞருக்கான நிகழ்ச்சிகாக இவர் அறியப்படுகிறார். ஒரு கலைஞரான இவர் பழங்குடி கலாச்சாரம் தொடர்பான பல கலாச்சார நிகழ்ச்சிகளில் பங்கேற்றுள்ளார். இவர் கலைஞரும், பின்னணி பாடகியும், நடிகையும், தயாரிப்பு நிர்வாகியுமாகவும் இருக்கிறார்.
# சரோஜினி ஹெம்ப்ராம்

## அரசியல் வாழ்க்கை

இவர் 2008ஆம் ஆண்டில், மயூர்பஞ்ச் மாவட்ட பிஜு ஜனதா தளம் கட்சியின் துணைத் தலைவராக தேர்ந்தெடுக்கப்பட்டார். இவர் இந்த பதவியில் ஒரு வருடம் பணியாற்றினார். அடுத்த ஆண்டு (2009) ஒடிசா சட்டமன்றத் தேர்தலுக்கு சற்று முன்பு, இவரை சட்டமன்ற போட்டியாளராக கட்சி அறிவித்தது. எனவே, இவர் அரசியலில் சேர 2009ல் தனது அரசு வேலையை விட்டு விலகினார். மூன்று முறை சட்டமன்ற உறுப்பினராக இருந்த ஜனதா முக்தி மோர்ச்சா கட்சியின் பலம் மிக்க சுதாம் மராண்டியை தோற்கடித்து பாங்கிரிபோசி (தனி) தொகுதியிலிருந்து ஒடிசா சட்டமன்றத்திற்கு தேர்ந்தெடுக்கப்பட்டார்.  
- 2010ஆம் ஆண்டில், இவர் பழங்குடியினர் ஆலோசனைக் குழு, பெண்கள் மற்றும் குழந்தைகள் நலன், சுற்றுச்சூழல் மற்றும் மாசுபாடு தொடர்பான அலுவல் குழு மற்றும் ஒடிசா சட்டமன்றத்தில் உறுப்பினர்களின் வசதிகள் குறித்த துணைக் குழுவில் உறுப்பினரானார். மேலும், ஒடிசா சட்டமன்றத்தில் மாநில அளவிலான உயர்சக்தி விழிப்புணர்வு மற்றும் கண்காணிப்புக் குழு (எஸ்.டி/எஸ்சி) மற்றும் சுகாதார நிலைக்குழுவின் உறுப்பினராகவும் பணியாற்றினார். இவர் ஒடிசாவின் பாரத் சாரணர்கள் மற்றும் வழிகாட்டிகளின் துணைத் தலைவரானார்.
- 2011ஆம் ஆண்டில், ஒடிசா அரசாங்கத்தின் மாநில அளவிலான தேர்வுக் குழுவில்- பஞ்சாயத்து ராஜ் துறையில் உறுப்பினரானார்.
- 2012 முதல் 2014 வரை ஒடிசா அரசாங்கத்தில் மாநில அமைச்சராக (சுயாதீன பொறுப்பு), ஜவுளி, கைத்தறி மற்றும் கைவினைப்பொருட்கள் துறையில் பணியாற்றினார்.
- 2014இல் மாநிலங்களவைக்கு தேர்ந்தெடுக்கப்பட்டார். ஜூலை 2014இல், புவனேசுவரத்தில் உள்ள அகில இந்திய மருத்துவ அறிவியல் கழகத்தின் (எய்ம்ஸ்) உறுப்பினராகவும், 2014 செப்டம்பரில், சமூக நீதி மற்றும் அதிகாரமளித்தல் குழுவின் உறுப்பினராகவும் ஆனார்.
- மே 2015 முதல் ஏப்ரல் 2016 வரை, தாழ்த்தப்பட்ட மற்றும் பழங்குடியினரின் நலன் குறித்த குழு உறுப்பினராக மாநிலங்களவையில், தனது தாய்மொழி சந்தாளி மொழி மூலம் முதன்முறையாக தனது வட்டார பிரச்சினையை எழுப்பினார் மற்றும் சிறுபான்மை மொழிக்கு ஆபத்தை ஏற்படுத்தும் வரலாற்றைக் பதிவுசெய்தார்.
# சரோஜினி ஹெம்ப்ராம்

## வெளிப்புற இணைப்புகள்

- Sarojini Hembram Rajya Sabha Profile
# சுஜாதா சிங்

**சுஜாதா சிங்** (*Sujatha Singh*) இந்திய வெளியுறத் துறையில் பணியாற்றிய இந்திய அரசு ஊழியர் ஆவார். இவர் ஆகத்து 2013 முதல் 2015 சனவரி வரை இந்தியாவின் வெளியுறவுச் செயலாளராக பணியாற்றினார். முன்னதாக இவர் ஜெர்மனிக்கான இந்திய தூதராகவும் (2012–2013) இருந்தார்.
# சுஜாதா சிங்

## குடும்பமும் கல்வியும்

சூலை 1954 இல் பிறந்த சுஜாதா சிங், முன்னாள் இந்திய உளவுத்துறையின் தலைவரும், பின்னர் ஆளுநராக பணிபுரிந்தவருமான டி. வி. ராஜேஸ்வரின் மகளும் ஆவார். இவர் புதுதில்லியில் உள்ள லேடி ஸ்ரீ ராம் கல்லூரி, தில்லி பொருளியல் பள்ளி ஆகியவற்றின் முன்னாள் மாணவர் ஆவார். அங்கு இவர் பொருளாதாரத்தில் பட்டம் பெற்றார். ஓய்வுபெற்ற இந்திய வெளியுறவுப் பணி அதிகாரியான சஞ்சய் சிங்கை இவர் திருமணம் செய்து கொண்டார்.
# சுஜாதா சிங்

## தொழில்

சுஜாதா 1976 தொகுப்பின் இந்திய வெளியுறவுப் பணி அதிகாரி ஆவார். இடாய்ச்சு மொழி தெரிந்தவரன இவர், பான், அக்ரா, பாரிஸ், பேங்காக் ஆகிய இடங்களிலுள்ள இந்தியத் தூதரகங்களில் பல்வேறு பதவிகளில் பணியாற்றினார். 2000-04 காலப்பகுதியில் மிலனில் இந்தியாவின் தூதராகவும் இருந்தார். ஆஸ்திரேலியாவுக்கான இந்தியாவின் உயர் ஸ்தானிகராகவும் (2007–2012) பணியாற்றியுள்ளார். தில்லியில் இவர் வெளியுறவுத் துறை அமைச்சகத்தின் பொருளாதார ஒருங்கிணைப்பு பிரிவில் பணியாற்றியுள்ளார். மேலும், நேபாளம், மேற்கு ஐரோப்பா மற்றும் ஐரோப்பிய ஒன்றியத்தில் இயக்குநர், துணைச் செயலாளர் மற்றும் இணை செயலாளராகவும் பணியாற்றினார். ஆஸ்திரேலியாவுக்கான உயர் ஸ்தானிகராக இருந்த இவரது பதவிக்காலம் இந்திய மாணவர்கள் மீதான இனத் தாக்குதல்களைத் தொடர்ந்து இந்திய-ஆஸ்திரேலிய உறவுகளில் ஏற்பட்ட கொந்தளிப்பான சமயங்களில் இவரது பணி குறிப்பிடத்க்கது. அங்குள்ள இந்தியர்களுக்கு எதிரான இனத் தாக்குதல்களைக் கையாள்வதில் ஆஸ்திரேலிய அதிகாரிகளுடன் கடுமையான நிலைப்பாட்டை எதிர்த்தார் பின்னர் யுரேனியம் விற்பனை தொடர்பாக இந்தியாவுக்கு விதிவிலக்கு அளிக்க ஆஸ்திரேலிய தொழிலாளர் கட்சி எடுத்த முடிவுக்கும் வழி வகுத்தது. 1983ஆம் ஆண்டில் மழையால் பாதிக்கப்பட்ட கைலாசு மானசரோவர் யாத்திரையில் தொடர்பு அதிகாரியாக இருந்தார். மேற்கு ஐரோப்பாவைக் கையாளும் கூட்டுச் செயலாளராக, சிறிய ஐரோப்பிய ஒன்றிய நாடுகளிடமிருந்து பரிந்துரைக்கப்பட்ட உதவிகளை ஏற்காத இந்தியாவின் நிலைப்பாட்டை இவர் ஆதரித்தார்.
# சுஜாதா சிங்

## வெளியுறவுச் செயலாளர்

2013 ஆம் ஆண்டில் சுஜாதா சிங், இரஞ்சன் மத்தாய்க்குப் பின் இந்திய வெளியுறவுச் செயலாளரானார். தற்போது இந்தியாவின் வெளியுறவு அமைச்சராக இருக்கும் சுப்பிரமணியம் செயசங்கர் இவருடன் பணி புரிந்தார். இவர், ஆகத்து 1, 2013 அன்று பதவியேற்றார். இந்தியாவின் எந்தவொரு அண்டை நாடுகளுக்கும் இவர் ஒருபோதும் தூதராக பணியாற்றவில்லை என்பது ஒரு சவாலாகக் கருதப்பட்டது. மேலும், இவர் ஒரு பெண்ணாக இருந்ததும் இவருக்கு இந்த பதவி சாதகமாக இருந்ததாகவும் கூறப்பட்டது. மேலும் சோனியா காந்தியும் இவரது பதவி உயர்வுக்கு அழுத்தம் கொடுத்தார். சோனியாவின் குடும்பத்துடன் இவரது தந்தையின் நெருக்கம் காரணமாக. சொக்கிலா ஐயர், நிருபமா ராவ் ஆகியோருக்குப் பிறகு இந்திய வெளியுறவுத் துறையில் பணியாற்றும் மூன்றாவது பெண் அதிகாரியாக இருக்கிறார் .
# மாஸ்டர் பரத்

**பரத்குமார்** (பிறப்பு: 9, ஏப்ரல், 1995), தொழில் ரீதியாக **மாஸ்டர் பாரத்** (*Master Bharath*) என்று அழைக்கப்படுபவர் ஒரு இந்திய திரைப்பட நடிகர் ஆவார். இவர் முதன்மையாக தெலுங்கு, தமிழ் படங்களில் பணியாற்றுகிறார். இவர் ஜெயராம் நடித்த *நைனா* (2002) என்ற படத்தின் மூலமாக முதன்முதாக திரைத்துறையில் கழந்தை நட்சத்திரமாக நுழைந்தார். அதன் பின்னர் இவர் 62 க்கும் மேற்பட்ட படங்களில் நடித்துள்ளார். *ரெடி (2008)*, *பிண்டாஸ்* (2010), ஆகிய படங்களில் நடித்ததற்காக சிறந்த குழந்தை நட்சத்திரத்திற்கான இரண்டு நந்தி விருதுகளைப் பெற்றார்.
# மாஸ்டர் பரத்

## திரைப்படவியல்

**தொலைக்காட்சி**  
மை டியர் பூதம் (2004-2007) ராஜராஜஸ்வரி (2004-2007)
# மாஸ்டர் பரத்

## விருதுகள்

- சிறந்த குழந்தை நட்சத்திரத்துக்கான நந்தி விருது - ரெடி
- சிறந்த குழந்தை நடிகருக்கான நந்தி விருது - *பிண்டாஸ்*
# வினுதா லால்

**வினுத லால்** (*Vinutha Lal*, பிறப்பு **அஸ்வதி லால்** ) என்பவர் ஒரு இந்திய திரைப்பட நடிகை வடிவழகி ஆவார். இவர் மலையாளத் திரைப்படங்களில் நடித்த படங்களுக்காக பெயர் பெற்றவர். 1981 ஆண்டு வெளியான மலையாளத் திரைப்படமான *பரங்கிமலா* படத்தை 2014 ஆம் ஆண்டு அதே பெயரில் முறுஆக்கம் செய்யப்பட்ட படத்தில் இவர் நடித்தார், அப்படத்தில் லால் முண்டு உடையில் தங்கா என்ற பெண்ணின் பாத்திரத்தை ஏற்று நடித்துள்ளார்.
# வினுதா லால்

## திரைப்படவியல்

| 1996 | *அப்பாஜி* | கன்னடம் | சிறப்புத் தோற்றம் |
| --- | --- | --- | --- |
| 2008 | *நெஞ்சத்தைக் கிள்ளாதே* | சுகந்தி | தமிழ் |
| 2008 | *மதுரை பொண்ணு சென்னை பையன்* | தமிழ் | சிறப்புத் தோற்றம் |
| 2009 | *பிரமுகன்* | ஆரத்தி | மலையாளம் |
| 2010 | *தொட்டுப்பார்* | கனிமொழி | தமிழ் |
| 2014 | *பரங்கிமலா* | தங்கா | மலையாளம் |
| 2014 | *அகிரவ்வா* | தெலுங்கு |  |
| 2014 | *உல்சா கமிட்டி* | ஹரிதா நாயர் | மலையாளம் |
| 2014 | *பய்யா பய்யா* | சாந்தி | மலையாளம் |
| 2015 | *சாரதி* | ரஜனி | மலையாளம் |
| 2016 | *லென்ஸ்* | ஏஞ்சல் | மலையாளம் |
| 2017 | தமிழ் |  |  |
| 2018 | *சில நேரங்களில் சிலர்* | மலையாளம் | } |
# சி. வி. ஶ்ரீராமன்

**ஶ்ரீராமன்**(*C. V. Sreeraman*) செருத்துருத்தி வேலப்பன் ஶ்ரீராமன் (7 பிப்ரவரி 1931 – 11 அக்டோ பர் 2007) மலையாளத்தில் சிறுகதைகளையும் புதினங்களையும் எழுதிய ஓர் இந்திய எழுத்தாளர் ஆவார். இவர் கேரள சாகித்திய அகாதமியின் துணைத் தலைவராக இருந்தார். இவரது கதைகள் அவரது அனயசேனா மரணம் மற்றும் ரயில்வே பலங்கல் ஆகியவற்றால் எடுத்துக்காட்டுகின்றன. சிறுகதை ஶ்ரீரமந்தே கதகல் மற்றும் கேரள சாகித்ய அகாதமி விருது வசூஹாரா சேகரிப்புக்காக இவர் புகழ்பெற்ற சாகித்ய அகாதமி விருது கேந்திர சாகித்யா அகாதமி விருதை 1999இல் வென்றார்.
# சி. வி. ஶ்ரீராமன்

## சுயசரிதை

பிப்ரவரி 7,1931இல் செருத்துருதி கேரளாவில் வேலப்பன் மற்றும் ஜானகிக்கு பிறந்தார். ஶ்ரீராமன் தனது குழந்தைப் பருவத்தின் ஒரு பகுதியை இலங்கையில் கழித்தார். இவர், குன்னம்குளம் அரசு உயர்நிலைப் பள்ளியில் படித்தார். மங்களூரில் உள்ள அலோசியஸ் கல்லூரி மற்றும் சென்னை, டாக்டர் அம்பேத்கர் அரசு சட்டக் கல்லூரியில் சட்டப் பட்டம் பெற்றார். ஏழு ஆண்டுகள், இவர் அந்தமான் மற்றும் நிக்கோபார் தீவுகளின் மறுவாழ்வுத் துறையில் பணியாற்றினார். இது இவரது மறக்கமுடியாத சில கதைகளுக்கு கருப்பொருளை வழங்கியது. ஒரு பொதுவுடைமையாளராக இவர், சோவனூர் ஊராட்சியின் தலைவராக ஏழு ஆண்டுகள் பணியாற்றினார். மேலும் இந்திய பொதுவுடைமைக் கட்சி (மார்க்சியம்)யின் கலாச்சார அமைப்பான புரோகமனா கலா சாகித்ய சங்கத்துடன் தீவிரமாக தொடர்பு கொண்டிருந்தார்.
# சி. வி. ஶ்ரீராமன்

## எழுத்தாளர்

ஶ்ரீராமனின் கதைகள் புத்திசாலித்தனமாகச் சொல்லப்பட்டு மனிதநேயத்தால் ஈர்க்கப்பட்டன. ஒரு வழக்கறிஞராகவும் , அரசாங்க அதிகாரியாகவும் இருந்த இவரது அனுபவம் இவருக்கு ஒரு கற்பனையான பணியை உருவாக்க உதவியது. இவர் பணக்கார மற்றும் மாறுபட்ட உருவங்கள் மற்றும் பொருள் மூலங்களை ஈர்த்தார். இவரது படைப்புகளில் புதுமா இலத்தாவருடே நகரம், சிதம்பரம்,க்ஷிரஸ்யதாரா, தீர்த்தக்கவாடி, துக்கியாருதே துக்கம், என்டோசி வலியம்மா ஆகியவை அடங்கும். பின்னர் இவரது சிறுகதைகள் மோக்ஷார்த்தம் ஒரு தொகுப்பு வெளியிடப்பட்டது. இந்த புத்தகத்தில் உள்ள 13 கதைகள் புனித யாத்திரை இடங்களில் நடக்கும் வாழ்க்கையைச் சுற்றி வருகின்றன.  
இவரது கதைகள் ஆங்கிலம் மற்றும் ஜெர்மன் மொழிகளிலும், இந்தி, வங்காளம், தமிழ், கன்னடம், தெலுங்கு, மராத்தி மற்றும் ஒரியா உள்ளிட்ட பல இந்திய மொழிகளிலும் மொழிபெயர்க்கப்பட்டன. இவரது கதைகளின் காட்சித் தரம் திரைப்படத் தயாரிப்பாளர்களை ஈர்த்தது. வஸ்துஹாரா, சிதம்பரம் ( ஜி. அரவிந்தன் ), புருஷார்த்தம் (கே. ஆர். மோகனன்) மற்றும் பொந்தன் மாதா ( டி. வி. சந்திரன்) ஆகிய படைப்புகள் இவரது கதைகளை அடிப்படையாகக் கொண்டவை.
# எஸ். பி. எல். தனலட்சுமி

**எஸ். பி. எல். தனலட்சுமி** பழம்பெரும் தென்னிந்தியத் தமிழ்த் திரைப்பட நடிகையும் பாடகியும் ஆவார்.
# எஸ். பி. எல். தனலட்சுமி

## வாழ்க்கைக் குறிப்பு

தனலட்சுமி தஞ்சாவூரில் ஒரு இசைக் குடும்பத்தில் பிறந்தார். தாயார் பெயர் சங்கீதம் குஜலாம்பாள். இவருக்கு ஐந்தாவதும், கடைசியாகவும் பிறந்தவர் தனலட்சுமி. உமையாள்புரம் கல்யாணராம ஐயரிடம் வாய்ப்பாட்டு கற்றுக் கொண்டார். தனலட்சுமி நடிகை டி. ஆர். ராஜகுமாரியின் சித்தி ஆவார்.  
1935 சென்னையில் ஆரம்பிக்கப்பட்ட நெசனல் மூவிடோன் கலையகத்தின் முதல் படமான *பார்வதி கல்யாணம்* திரைப்படத்தில் நடிப்பதற்கு நடிகர்களைத் தேடி அதன் நிறுவனர் மாணிக்கம் செட்டியார் தஞ்சாவூர் வந்த போது, தமது படத்தில் பார்வதியாக நடிக்க தனலட்சுமியைத் தேர்ந்தெடுத்தார். 1936 இல் இத்திரைப்படம் வெளிவந்தது. அதனைத் தொடர்ந்து பி. கே. ராஜா சாண்டோவின் இயக்கத்தில் *வசந்தசேனா* படத்தில் நடித்தார். அதன் பின்னர் *சௌபாக்கியவதி* (1939) திரைப்படத்தில் கதாநாயகியாக நடித்தார். பின்னர் திருவாவடுதுறை ராஜரத்தினம் பிள்ளை நடித்த *காளமேகம்* படத்தில் மோகனாங்கியாகவும், *தேச பக்தி* படத்தில் கலாவதி என்ற பாத்திரத்திலும் நடித்தார். ஆனாலும் இவ்விரண்டு படங்களும் வெற்றி பெறவில்லை.  
*பிரபாவதி* திரைப்படத்தில் கதாநாயகியாக நடித்தார். இப்படத்தில் இவர் இந்தி மெட்டில் இவர் பாடிய *ஜெகதாம்பிகையே* என்ற பாடல் அப்போது பிரபலமாக இருந்தது.  
இவருடைய சகோதரிகள் தமயந்தி, ராஜகுமாரி ஆகியோரும் சில திரைப்படங்களில் நடித்தனர். தமயந்தியுடன் இணைந்து மேடை இசைக்கச்சேரிகளில் பாடி வந்தார்.
# எஸ். பி. எல். தனலட்சுமி

## நடித்த சில திரைப்படங்கள்

- *பார்வதி கல்யாணம்* (1936)
- *வசந்தசேனா* (1936)
- *சௌபாக்கியவதி* (1939)
- *காளமேகம்* (1940)
- *தேச பக்தி* (1940)
- *பிரபாவதி* (1944)
- *கிருஷ்ண பக்தி* (1949)
# மூகூர் சுந்தர்

**மூகூர் சுந்தர்** என்பவர் தென்னிந்திய திரைப்படங்களில் நடன நடன இயக்குநராக இருந்தவராவார்.
# மூகூர் சுந்தர்

## ஆரம்ப கால வாழ்க்கை

சுந்தர் கர்நாடகத்தின் மைசூர் மாவட்டத்தில் அமைந்துள்ள மூகூர் என்ற கிராமத்தில் பிறந்தார். இவருக்கு பிரபுதேவா, ராஜூ சுந்தரம், நாகேந்திர பிரசாத் ஆகிய மூன்று மகன்கள் உள்ளனர். அவர்கள் திரைப்பட நடன அமைப்பாளர்களாக கோலிவுட் படங்களில் பணியாற்றியுள்ளனர். இவர்கள் மூவரும் தனித்துவமான நடிகர்கள். இவர்களில் பிரபுதேவா ஒரு வெற்றிகரமான கோலிவுட் நடிகராகவும் உள்ளார்.
# மூகூர் சுந்தர்

## தொழில்

இவர் முதலில் சென்னையில் உள்ள சந்தமாமா அச்சகத்தில் மாதம் ரூ .40 சம்பளத்தில் பணியாற்றினார். நடனத்தில் உள்ள ஆர்வம் காரணமாக ரூ .10 செலுத்தி நடனம் கற்றுக்கொண்டார். 1962 ஆம் ஆண்டில் *கொஞ்சும் சலங்கை* திரைப்படத்தில் குழு நடனக் கலைஞராக ஆடும் வாய்ப்பு கிடைத்தது. இவர் நடன அமைப்பாளர் தங்கப்பன் மாஸ்டரின் உதவியாளராக நான்கு ஆண்டுகள் பணியாற்றினார். நான்கு தசாப்தங்களுக்கும் மேலாக தனது தொழில் வாழ்க்கையில் தமிழ் திரையுலகில் பணியாற்றியுள்ளார். 1970 களின் பிற்பகுதியில் திரைத்துறையில் சேர்ந்த அவர் 1980 களின் முற்பகுதியில் இருந்து மிகவும் பரபரப்பாக இயக்கியள்ளார். 1980 களில் பரபரப்பான நடன இயக்குநராக இருந்த இவர் 1980 களின் முற்பகுதியில் இருந்து கிட்டத்தட்ட அனைத்து முன்னணி நடிகர்களுடனும் பணியாற்றியுள்ளார். 1980 இல் வெளியான *ஆறாத காயா* இவரது ஆரம்பகால படங்களில் ஒன்றாகும். அதைத் தொடர்ந்து *பிரீத்திசி நோடு, பிரச்சந்தா புதானிகலு, அனுபமா, நீ நன்ன கல்லலர, கெரலிடா சிம்ஹா* ஆகியவை இவரது ஆரம்பகால படங்களாகும். 2000 களின் நடுப்பகுதி வரை திரைத்துறையில் தீவிரமாக இருந்தார். சுமார் மூன்று தசாப்தங்களாக நீடித்த வாழ்க்கையில் சுமார் 1000 திரைப்படங்களுக்கு நடனமமைத்துள்ளார்.
# மூகூர் சுந்தர்

## பிற பாத்திரங்கள்

2001 ஆம் ஆண்டில், இவர் முதன்முதலில் *மனசெல்லா நீனே* என்ற கன்னடத் திரைப்படத்தை இயக்கினார். இது தெலுங்குத் திரைப்படமான *மனசந்தா நுவ்வே*வின் மறுஆக்கம் ஆகும். அப்படத்தில் இவரது மகன் நாகேந்திர பிரசாத் படத்தில் முக்கியக் கதாபாத்திரத்தில் நடித்தார்.  
கன்னடத் திரைப்படங்களான *தபாலி* (2009), *ஜானி* (2017) ஆகியவற்றில் சுந்தர் விருந்தினர் வேடத்தில் நடித்தார். மேலும் இவர் ஒரு பழைய படத்தின் ஒரு பாடலுக்கு நடனம் அமைத்தார். *பா. ர. பழனிச்சாமி* (2010) என்ற தமிழ் படத்தில் இவர் முக்கியக் கதாபாத்திரத்தில் நடித்தார்.
# மூகூர் சுந்தர்

## தொலைக்காட்சி

தெலுங்கு தொலைக்காட்சி அலைவரிசையான ஜீ தெலுங்கில் ஒளிபரப்பப்படும் பிரபல நடன நிகழ்ச்சியான ஏஏடிஏ 4 இல் இவர் நடுவர்களில் ஒருவராக இருந்தார். விஜய் தொலைக்காட்சியின் பிரபலமான நிகழ்ச்சியான ஜோடி எண் 1, ஜோடி நம்பர் 1 பருவம் இரண்டில் சுந்தரம் நடுவராக இருந்தார். இதில் பிற நடுவர்களாக சிலம்பரசன், சங்கீதா ஆகியோர் இருந்தனர்.
# மூகூர் சுந்தர்

## திரைப்படவியல்

- *குறிப்பு எதுவும் குறிப்பிடப்படாத, எல்லா படங்களும் கன்னடப் படங்களாகும்.*  
| 2002 | *மனசெல்லா நீனே* | அவராகவே | விருந்தினர் தோற்றம் |  |
| --- | --- | --- | --- | --- |
| 2007 | *சங்கர் தாதா ஜிந்தாபாத்* | முதியோர் இல்லத்தில் உள்ள முதியவர் | தெலுங்கு படம் |  |
| 2009 | *தபாலி* | அவராகவே | விருந்தினர் தோற்றம் |  |
| 2010 | *பா. ர. பழனிச்சாமி* | பா .ரா. பழனிசாமி | தமிழ் படம் |  |
| 2017 | *ஜானி* | அவராகவே | விருந்தினர் தோற்றம் | } |
# மூகூர் சுந்தர்

## விருதுகள்

- 1993 ஆம் ஆண்டில் திருடா திருடா திரைப்படத்தில் நடன அமைப்புக்காக சிறந்த நடனத்திற்கான தேசிய திரைப்பட விருதை வென்றார்.
- தென்னிந்திய பிலிம்பேர் வாழ்நாள் சாதனையாளர் விருது (1999)
- 2010 இல் தமிழ் சினிமாவுக்கு பங்களித்ததற்காக விஜய் விருது.
# பிம்லா காஷ்யப் சூடு

**பிம்லா காசியப் சூடு** (*Bimla Kashyap Sood*)(பிறப்பு: பிப்ரவரி 26, 1942) என்பவர் ஓர் இந்தியப் பெண் அரசியல்வாதி, சமூக சேவகர் மற்றும் இமாச்சலப் பிரதேசத்திலிருந்து பாரதீய ஜனதா கட்சியின் சார்பில் இந்திய நாடாளுமன்ற மேலவைக்கு தேர்ந்தெடுக்கப்பட்டவர் ஆவார்.
# பிம்லா காஷ்யப் சூடு

## ஆரம்பகால வாழ்க்கை மற்றும் கல்வி

காசியப் சூடு, இமாச்சலப் பிரதேசத்தில் சோலன் மாவட்டத்தில் உள்ள செயில் கிராமத்தில் பிறந்தார். இவர் பஞ்சாப் பல்கலைக்கழகத்தில், இளங்கலை பட்டப்படிப்பு முடித்தார். இவர் ஜூன் 11, 1962 இல் சிரவன் காசியப் சூடுனை மணந்தார். இத்தம்பதியருக்கு ஒரு மகன், இரண்டு மகள்கள் உள்ளனர்.
# பிம்லா காஷ்யப் சூடு

## தொழில்

1990களில், காசியப் சூடு அரசுசாரா அமைப்பான "தாமரை நலச் சங்கம்" மூலம் இமாச்சலச் பிரதேசத்தில் கல்வியறிவு பிரச்சாரத்தில் தீவிரமாக ஈடுபட்டார். 1999ஆம் ஆண்டில், இவர் குடும்ப ஆலோசனை மற்றும் பெண்கள் நலனை நோக்கமாகக் கொண்ட "மனவி" என்ற தன்னார்வ தொண்டு நிறுவனத்தை நிறுவினார். 1998 முதல் 2003 வரையிலான காலப்பகுதியில், இவர் "இமாச்சலப் பிரதேச மாநில கூட்டுறவு வங்கி", "இமாச்சலப் பிரதேச மாநில கைவினைப்பொருட்கள் மற்றும் கைத்தறி கூட்டுறவு நிறுவனம்" ஆகியவற்றின் இயக்குநராகவும், சிம்லா மாநகராட்சியில் ஆலோசனை இயக்குநராகவும் பதவி வகித்தார். மேலும் "மகிளா விகாஸ் நிகாம்" இயக்குனராகவும் சிம்லாவில் பணியாற்றினார்.  
இவர் ஏப்ரல், 2010இல் மாநிலங்களவைக்குத் தேர்ந்தெடுக்கப்பட்டார். பெண்கள் மற்றும் குழந்தைகள் மேம்பாட்டு அமைச்சகம், நீர்வளக் குழு மற்றும் போக்குவரத்து, சுற்றுலா மற்றும் கலாச்சார ஆலோசனைக் குழுவின் உறுப்பினராக பணியாற்றினார்.
# தாசிரோ சுட்டிக்காட்டி

**தாசிரோ சுட்டிக்காட்டி** (*Tashiro's indicator*) என்பது கார அமிலத் (4.4-6.2 pH மதிப்பு) தன்மையினைச் சுட்டிக்காட்டும் கருவியாகும். இந்த சுட்டிக்காட்டியானது மெத்திலீன்- நீல (0.1%) கரைசலும் மீதைல் சிவப்பு (0.03%) எத்தனால் அல்லது மெத்தனால் கலந்து தயார் செய்த கலவையாகும்.  
| *கார அமிலத் தன்மை 4.4 க்கு கீழே* | *கார அமிலத் தன்மை 6.2 க்கு மேல்* |  |  |
| --- | --- | --- | --- |
| **1.4** | ⇌ | **3.2** | } |  
ஜெல்டால் பகுப்பாய்வில் அம்மோனியா செறிவு காணல் பயன்படுத்தப்படுகிறது.
# தாசிரோ சுட்டிக்காட்டி

## வண்ணங்கள்

- காடி (அமிலம்): செங்கருநீலம்
- சமநிலை புள்ளியில் (pH 5.2): சாம்பல்
- காரம்: பச்சை  
மெத்திலீன் நீலத்தின் செயல்பாடு, மீதில் சிவப்பு-மஞ்சள் நிறத்தினை மெத்தீல் சிவப்பாகவும், பின் தனித்துவமான செங்கருநீல்-பச்சை நிறமாக மாற்றுவதாகும்.
# அமில ஆரஞ்சு 5

| *கார அமிலத் தன்மை 1.4 க்கு கீழே* | *கார அமிலத் தன்மை 3.2 க்கு மேல்* |  |  |
| --- | --- | --- | --- |
| **1.4** | ⇌ | **3.2** | } |
**அமில ஆரஞ்சு 5** (*Acid orange 5*) என்பது Na(C<sub>6</sub>H<sub>5</sub>NHC<sub>6</sub>H<sub>4</sub>N=NC<sub>6</sub>H<sub>4</sub>SO<sub>3</sub>) என்ற மூலக்கூற்று வாய்ப்பாட்டுடன் கூடிய ஒரு வேதிச் சேர்மம் ஆகும். அசோ சாயமான இச்சேர்மம் காரகாடித்தன்மைச் சுட்டெண் (pH) குறிகாட்டியாகவும் பயன்படுத்தப்படுகிறது. இதன் மதிப்பு 1.4 (pH) மதிப்புக்கு கீழ் இருந்தால் சிவப்பு நிறமும், 3.2 மதிப்புக்கு மேல் இருந்தால் ஆரஞ்சு-மஞ்சள் நிறமாகவும் இருக்கும்.
# கே. ஆர். கங்காதரன்

**கே. இரா. க** என்று பிரபலமாகக் குறிப்பிடப்பட்ட **கே. இரா. கங்காதரன்** (*K. R. Gangadharan*, 1936–2012) ஒரு தமிழ்த் திரைப்பட தயாரிப்பாளராவார். இவர் 'கே. ஆர். ஜி புரொடக்சன்ஸ்', 'கே. ஆர். ஜி ஆர்ட் புரொடகசன்ஸ்', 'கே. ஆர். ஜி எண்டர்பிரைசஸ்', 'கே. ஆர். ஜி மூவிஸ் இன்டர்நேசனல்' போன்ற பதாகைகளின் கீழ் தமிழ், மலையாள மொழிகளில் 60 க்கும் மேற்பட்ட படங்களைத் தயாரித்தார்.